**Frantişek Raytoral** (12 Mart 1986 – 23 Aprel 2017) Çex futbolçusu olmuşdur. Sonuncu şərəfini qoruduğu klub Türkiyənin "Qaziantepspor" komandası olmuşdur. O həmçinin Çexiya milli futbol komandasının üzvü idi. Futbolçu 23 aprel 2017-ci ildə Türkiyədəki evində özünü asaraq intihar etmişdir.

O, 2010-cu ildə "Viktoriya Plzen"in tərkibində Çexiya kubokunun qalibi olmuşdur. O, həmçinin digər mükafatlarıda Çexiya birinci liqasında mübarizə aparan klubun tərkibində qazanmışdır. Buraya Çexiya Superkubokuda daxildir.

2012-ci il fevralın 29-da Çexiya milli futbol komandasının heyətində İrlandiya milli futbol komandasına qarşı keçirilmiş yoldaşlıq matçında debüt etmişdir. Oyun 1-1 hesabı ilə bitmişdir.

Raytoral jurnalist Mark Smit tərəfindən "Çexiyada ən yaxşı hücuma meyilli yarımmüdafiəçilərdən biri" kimi təsvir edilmişdir.

Klub karyerası
--------------

### Erkən illər

Raytoral cəmi bir mövsüm "Marila Pribram" klubunun heyətində oynamışdır. Növbəti mövsüm olan 2005-ci ildə isə "Banik Ostrava" klubu ilə 3 illik yeni müqavilə imzalamışdır. Avropa xarakterli ilk turniri olan UEFA Kubokunda isə məhz bu klubun tərkibində oynamışdır.

### Viktoriya Plzen

2009-cu ildə "Banik Ostrava" klubundan "Viktoriya Plzen" klubuna transfer edilmişdir.

Raytoral 2010-cu ildə Çexiya Superkuboku çərçivəsində "Sparta Praqa" ilə matçda komandanın heyətində çıxış etmiş və komandasının uduzğu bu görüşdə meydandan qırmızı vərəqə alaraq qovulan iki futbolçudan biri olmuşdur. O, 2010/11 mövsümündə ilk qolunu oktaybr ayında "Mlada Boleslav" komandasına qarşı keçirilən matçda vurmuşdur. Lakin matç "Viktoriya Plzen"in 4-3 hesablı məğlubiyyəti ilə başa çatmışdır.

2011-ci ildə Çexiya Superkuboku görüşü çərçivəsində Raytoral 46-cı dəqiqədə Marian Çişovskiyi əvəz etdi. Əsas vaxt 1-1 hesabı ilə bitməsinə rəğmən penaltilər seriyasında "Viktoriya Plzen" komandası "Mlada Boleslav"ı 4-2 hesabı ilə məğlub edərək Çexiya Superkubokunu qazandı.

### Hannover 96

2014-cü ilin yanvar ayında Raytoral kirayə əsasında Almaniyanın "Hannover 96" klubuna keçmişdir. Lakin "Hannover 96" rəhbərliyi onun çıxışından razı qalmadığı üçün o, öz klubuna geri dönmüşdür.

### Qaziantepspor və vəfatı

2016-cı il yay transfer dönəmində Türkiyənin "Qaziantepspor FK" klubuna 500.000 avro qarşılığında transfer olunub. Komandanın təcrübəli müdafiəçisi olan Raytoral 12 oyunda iştirak etdi. Lakin 23 aprel 2017-ci ildə səhər komanda ilə birlikdə keçirilən məşqə qoşulmadıqdan sonra Qaziantepdə evində ölü tapılmışdır. Araşdırmalardan sonra bəyan edildi ki o, özünü asaraq intihar etmişdir.

Mükafatları
-----------

### Klub

Çexiya Viktoriya Plzen
* Çexiya kuboku: 2010
* Çexiya çempionatı: 2010-11, 2012-13, 2014-15, 2015-16
* Çexiya Superkuboku: 2011, 2015

Şəxsi həyatı
------------

Raytoral, peşəkar karyerasına başladığı Pribram şəhərində anadan olmuşdur.. Burada o, ilk klubu olan "Marila Pribram" komandasının heyətində çıxış etmişdir. 2008-ci ildə həkimlər ona xroniki yorğunluq sindromu diaqnozu qoymuşdular. Onun bu xəstəliyi 2014-cü ildə yenidən inkişaf etməyə başladı.

2017-ci ilin 24 aprel tarixində o, məxsus olduğu klubun tərkibində təlimə qatılmamışdır. Polis onun yaşadığı mənzildə intihar etdiyini aşkar etmişdir. İntihar səbəbi ilə irəli sürülmüş fərziyyələrə 2016-cı ildə uzun müddət birlikdə olduğu xanımla ayrılması və 2017-ci ilin fevralında dostu sayılan Daniel Kolar ilə ayrılıq üzündən vəziyyətinin dahada pisləşməsi daxildir.

İstinadlar
----------

1. 1 2  "Former Czech Republic international Frantisek Rajtoral found dead after 'committing suicide'". The Telegraph. 2017-04-25 tarixində arxivləşdirilib. İstifadə tarixi: 2017-05-26.
2. ↑  "Manchester City in Champions League: Viktoria Plzen profile". BBC Sport. 16 September 2013. 24 September 2015 tarixində arxivləşdirilib. İstifadə tarixi: 6 May 2014.
3. 1 2  "František Rajtoral". UEFA. 22 May 2012. 27 July 2020 tarixində arxivləşdirilib. İstifadə tarixi: 6 May 2014.
4. ↑  "Nováčci zatím v Ostravě bloudí". Mladá fronta DNES (Czech). 14 July 2005. 5 March 2016 tarixində arxivləşdirilib. İstifadə tarixi: 6 May 2014.
5. ↑  *Vacek, Václav.* "Do Viktorie míří Rajtoral, do Baníku se vrací Varadi". Deník (Czech). 29 June 2009. 4 March 2016 tarixində arxivləşdirilib. İstifadə tarixi: 6 May 2014.
6. ↑  "Superpohár měl dva vyloučené. Řepka s Rajtoralem za to budou pykat v lize". Mladá fronta DNES (Czech). 8 July 2010. 4 March 2016 tarixində arxivləşdirilib. İstifadə tarixi: 6 May 2014.
7. ↑  "Dostat čtyři góly? To je moc, věděl po prohře plzeňský obránce Rajtoral". Mladá fronta DNES (Czech). 24 October 2010. 4 March 2016 tarixində arxivləşdirilib. İstifadə tarixi: 6 May 2014.
8. ↑  "Mistrovská Plzeň získala Superpohár, Boleslav zdolala po penaltách". Mladá fronta DNES (Czech). 22 July 2011. 4 March 2016 tarixində arxivləşdirilib. İstifadə tarixi: 6 May 2014.
9. ↑  "Football: Plzeň's Rajtoral sent to Hannover on loan". Radio Prague. 30 January 2014. 19 November 2015 tarixində arxivləşdirilib. İstifadə tarixi: 6 May 2014.
10. ↑  "Gaziantepspor's Czech striker Rajtoral commits suicide by hanging". DailySabah. 24 April 2017 tarixində arxivləşdirilib. İstifadə tarixi: 23 April 2017.
11. 1 2 3  "F. Rajtoral". Soccerway. 20 January 2022 tarixində arxivləşdirilib. İstifadə tarixi: 24 April 2017.
12. 1 2  "Profil hráče - František Rajtoral #27 - FC VIKTORIA Plzeň". www.fcviktoria.cz. 2017-04-25 tarixində arxivləşdirilib. İstifadə tarixi: 2017-04-24.
13. 1 2  "Gaziantepsporlu Frantisek Rajtoral intihar etti". Fanatik. 2017-10-06 tarixində arxivləşdirilib. İstifadə tarixi: 2017-04-24.